|  |
| --- |
| **Comunicac stampa 2019** |
| Comunicac stampa | 23.10.2019 | 13:51 Sëlva y Santa Cristina al scumenciamënt dl ‘900: na mostra fotografica tl Tublà da Nives te Sëlva   **Co fova pa la vita plu dagiut te Gherdëina? N valguna respostes a chësta dumanda  vën dates dala mostra de pultredes che l  Museum Ladin Ciastel de Tor mët a jì te Sëlva n cunlaurazion cun l Zënter Culturel Tublà da da Nives y  l  Museum  Palais Mamming de Maran. La mostra unirà giaurida ai 26 de utober tl Tublà da Nives. L sarà da udëi pultredes de retrac, de trohtes, ma nce de paesajes y de ridli.**  83 fotografies de dimenscions plu o manco grandes fates te Sëlva y a Santa Cristina dan 110 ani, bonamënter danter l 1903 y l 1906. La mostra dal titul “Pultredes dl dejenuefcënt - L dejenuefcënt te Sëlva y a S. Cristina” unirà giaurida n sada ai  **26 de utober 2019, dala 17:00, tl Zënter Culturel Tublà da Nives, streda  Nives 6 te Sëlva.** L unirà fat ntervënc da pert de Leo Senoner, presidënt dla Lia Culturele Tublà da Nives, il diretëur dl Museum Ladin Stefan Planker y l  diretëur dl Palais Mamming Museum di Maran Elmar Gobbi.  Le fotografies metudes ora per l prim iede y dldut nia cunesciudes, ie stampes urigineles fates ntëuta sun scipa  y sën digitalisedes. Les vën da na culezion de passa 300 lastres giatedes coche donazion dal Museum de Maran. La pultredes ie unides fates bonamënter da n fotograf per na familia de Maran, cun na descendënza da una na pert de Gherdëina.  Ti mumënt de vijita te Gherdëina y nsci de si tiera de nasciuda, univel documentei plu mumënc sibes ora  dla vita da uni di che nce de families y personajes cun trohtes, ma nce ridli de Sëlva y Santa Cristina  cun si biei luesc da paur tan carateristics.  L Museum Ladin y l Zënter Culturel Tublà da Nives  dumanda nce de na cunlaurazion cun la popolazion: Chiche vijitan la mostra ëssa da cunëscer vel persona che ie sun la fotografies, ie perià bel dl fé al savëi, nsci che n sibe boni de ti dé nce n inuem ala persones che ie da udëi sun la pultredes.  L’esposizion ie da udëi nchin ai 1 de dezëmber dal merdi ala sada  dala 15:00 ala 18:00 y  la dumënia dala 10:00  ala 12:00. La ntreda ie debant.  **Info:**Museum Ladin, tel. 0474 524020, info@museumladin.it   |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 17.09.2019 | 10:35 Le post é la lerch: inauguraziun dla nöia mostra d’ert tl Museum Ladin (20 de setëmber) **“Le post é la lerch” é le titul dla mostra olache al sará da odëi operes de artisć y artistes che á davagné la sesta Trienala Ladina y le Pest artistich “Richard Agreiter”. L’inauguraziun é ai 20 de setëmber 2019 tl Museum Ladin a San Martin de Tor.**    Pitöres y fotografies, mo ince performances y istalaziuns sura le tema dla lerch – la lerch minada sides sciöche lerch geografica, politica y culturala, sides sciöche lerch architetonica, lerch vita y la lerch sciöche esperiënza. Tla mostra **“Le post é la lerch”** vëgnel mostré operes de sis artistes y artisć che á davagné le concurs Trienala Ladina y le Pest “Richard Agreiter” 2019. I sis artisć é gnüs chiris fora da na iuria internazionala y vëgn düc dal raiun cultural ladin, dala Val de Fascia cina tl Grijun.    La nöia mostra gnará inaugurada    **vëndres 20 de setëmber 2019, dales 19:00,**  **tl Museum Ladin Ciastel de Tor,**  **via Tor 65, San Martin de Tor.**    Presënc sará le presidënt dla Provinzia Arno Kompatscher, le diretur dl Museum Ladin Stefan Planker, le curadú Günther Moschig, i artisć y les artistes: Annatina Dermont, Yvonne Gienal, Karin Schmuck, Michael Schrattenthaler (davagnadú dl pest “Richard Agreiter”), Claus Soraperra y Tobias Tavella.  **Info:**Museum Ladin Ciastel de Tor, via Tor 65, San Martin de Tor, tel. 0474 524020, [www.museumladin.it](http://www.museumladin.it/)     |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 20.08.2019 | 11:03 Mostra sura les scores ladines, ultima edema **La mostra dedicada ales scores tles valades ladines é ciamó daverta cina en domënia ai 25 de agost tl Museum Ladin Ciastel de Tor a San Martin.**  La mostra “Zacan y Incö – Jí a scora tles valades ladines” ó fá conësceal gran publich chësc sistem formatif paritetich, che garantësc na formaziun te deplü lingac. Documënc, retrac y ogec cunta la storia dl svilup dla scora ladina dal scomenciamënt cina al dedaincö.  Tl mëis de agost é le Museum Ladin Ciastel de Tor davert dal lönesc ala sabeda dales 10:00 ales 18:00 y la domënia dales 14:00 ales 18:00.  **Info:**Museum Ladin Ciastel de Tor, via Tor 65, San Martin de Tor, tel. 0474 524020, [www.museumladin.it](http://www.museumladin.it/)       |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 07.08.2019 | 11:27 Conzert dl Trio Treboton tl Museum Ladin **En vëndres ai 9 de agost podaran ascuté les melodies dl Trio Treboton tl Museum Ladin Ciastel de Tor.**    Le pianist Alex Trebo presentará söes composiziuns adüm cun Marco Stagni al cuntrabas y Max Castlunger che sonará les percusciuns y i flauc. Alex Trebo é da San Martin y vir a Berlin, söes melodies pon atribuí ala musiga ambient y al dub jazz. Le conzert vëgn tigní en vëndres ai 9 de agost dales 21.30 tl Museum Ladin Ciastel de Tor a San Martin. L’entrada é debann.    **Info:**tel. 0474 524020, [www.museumladin.it](http://www.museumladin.it/)     |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 29.07.2019 | 17:09 Presentaziun de libri por mituns tl Museum Ladin Ursus ladinicus **Cater presentaziuns de libri por mituns cun laboratore creatif adöm ai auturs. La manifestaziun “Il libro nella roccia” vëgn tignida tl Museum Ladin Ursus ladinicus a San Ciascian y mët man ai 17 de messé.**  Al vëgn presenté cater libri por talian tla cornisc dla manifestaziun “Il libro nella roccia”:  ai 17 de messé: „Il canto del lupo”,  ai 31 de messé „Professione coccodrillo”  ai 07 de agost „Bella e il gorilla” y  ai 14 de agost “L’orso polare che aveva freddo”.  Les presentaziuns mët man dales 17.00, dedô podará i mituns tó pert a n laboratore creatif adöm ai auturs, olache al vëgn laoré fora les tematiches di libri.  La manifestaziun vëgn organisada da Orietta Berlanda y dales assoziaziuns turistiches dl’Alta Badia.   |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 22.07.2019 | 16:33 Museum Ladin: Cörta imersciun tl monn dles erbes aromatiches dles Dolomites **Vigni jöbia vëgnel organisé dal Museum Ladin Ciastel de Tor en curs sura les erbes aromatiches dles Dolomites.**    N’esperta spligará les carateristiches y co adoré les erbes aromatiches de nostes munts. Dedô saral la poscibilité de vijité le Museum Ladin. La manifestaziun vëgn tignida vigni jöbia dai 25 de messé cina ai 22 de agost 2019 (al toma fora ai 15 de agost), dales 10.15 ales 12.15.  Informaziuns y iscriziun pro le Museum Ladin, tel. 0474 524020.  Prisc: 10 euro (cun vijita al museum)  **Info:**Museum Ladin Ciastel de Tor, via Tor 65, San Martino in Badia, tel. 0474 524020, [www.museumladin.it](http://www.museumladin.it/)       |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 08.07.2019 | 15:56 Museum Ladin: Conësce la geologia – vigni mertesc escursciun acompagnada Escursciun acompagnada sön le percurs geologich de Pütia tl Parch Natural Pöz- Odles por capí en valgönes dles formaziuns geologiches plü importantes dles Dolomites.  Perioda: dai 09.07 ai 27.08.2019, vigni mertesc domisdé dales 14.30 ales 17.30 ca. An se incunta dala plaza da parché de Börz Prisc: 7 Euro Prenotaziun: Museum Ladin Tel. 0474 52 40 20 y inće te dötes les Assoziaziuns Turistiches dla Val Badia.       |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 03.07.2019 | 13:34 Museum Ladin: Escursciun acompagnada al ander de Conturines cun esperc di Parcs Naturai Jita acompagnada al ander dles Conturines cun n percurs plütosc ri y sfadius (ca. 7 ores da ji cun 1200 metri de deslivel).  Le ander é gnü abité dan da 50.000 agn dala laurs preistorica Ursus ladinicus.    Can: 04.07 - 26.09.2019, vigni jöbia (a pert ai 15.08)  Incuntada dales 8.30 - rové zoruch dales 16.00)  Iscriziun: Te dötes les Assoziaziuns Turistiches dla Val Badia       |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 03.07.2019 | 11:16 Museum Ladin: vigni mercui escursciun acompagnada tla Val di Morins a Lungiarü N de amesa la natöra y la cultura ladina cun chësc program:  Danmisde: Vijita al Museum Ladin Ciastel de Tor.  Domisde:  An se incunta sön plaza de dlijia a Lungiarü por na escursciun acompagnada ala Val di Morins, olache an po odëi 8 morins;  un de chisc é n morin da pires che gnô inće adore da destlofé la blâ. Lapro él inće na teleferica de na siëia y na cialciara,  che desmostra che al gnô chilo n iade borjé la cialc.  Perioda dai 03.07. ai 28.08.2019  vigni mercui — Danmisde dales 10 ales 13 Museum Ladin (San Martin de Tor) Ciastel de Tor — Domisde dales 14.30 ales 17 ca. – Plaza de dlijia da Lungiarü — Prisc 10 Euro. Ma por la escursciun domisde: 5 Euro — Prenotaziun te dötes les Assoziaziuns Turistiches dla Val Badia y tl Museum Ladin Tel. 0474 524020  Programm plü avisa <http://www.museumladin.it/la/iniziatives-straordinares.asp>   |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 14.05.2019 | 12:31 De Internazional di museums ai 19 de má 2019 **Domënia ai 19 de má 2019 éle indo le De Internazional di museums: entrada debann y programm spezial por vigni eté ti 53 museums de Südtirol**    **Chiló le programm dl Museum Ladin:**  **Museum Ladin Ciastel de Tor**  Teater por mituns por ladin dales 14.30 y dales 16.30  **Museum Ladin Ursus ladinicus**  **Pastelné cun materiai dla natöra y presentaziun dla publicaziun por mituns**  La publicaziun "Ander, le gigant dles Dolomites" vëgn presentada cun dessëgns dal ví de Emil Valentini, danterite po vignun se pastelné na mascora da laurs cun material dla natöra  Orar de daurida por intrami i museums: dales 13 ales 18. Entrata debann    Programm plü avisa de düc i museums sot a  [www.musei-altoadige.it](http://www.musei-altoadige.it/)   |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 26.03.2019 | 09:02 L Museum Ladin lascia al savëi i inoms di artisc/artistes che á davagné la Trienala Ladina 2019 y le concurs Richard Agreiter - cumpré jö scoltöres d'ert **Dermont Annatina, Gienal Ivonne, Schmuck Karin, Soraperra Klaus y Tavella Tobias**: chisc é i artisc y artistes che presentará sües operes ala Trienala Ladina che pëia ia da setëmber 2019 y döra cina jügn dl 2020. Chësta sará la sesta ediziun dla Trienala Ladina organisada dal Museum Ladin Ciastel de Tor a San Martin de Tor. I inoms di davagnadus, che á sües raisc te arees desvalies dla cultura ladina, é gnüs chiris fora da na iuria de esperc internazionai dl’ert. Dla iuria ál fat pert Adam Budak, curadú dla Galaria Nazionala de Praga, Cristiana Perrella, direturia dl Zënter d’Ert Contemporanea Luigi Pecci a Prato, Stefania Pitscheider, direturia dl Museum dles Ëres a Hittisau tl‘Austria, Gianfranco Maraniello, diretur dl Mart a Rorëi,  Günther Moschig, storich d’ert y curadú de mostres.  La Trienala Ladina 2019 á sciöche fin chël da valorisé y sostigní l’ativité artistica ti raiuns ladins ti pitan l’oportunité ai artisc y ales artistes da se fá conësce a n publich ampl y a esperc dla critica artistica. Tó pert al concurs artistich á podü düc i artisc y les artistes dles valades ladines dles Dolomites (Val Badia, Gherdëna, Fodom, Fascia y Ampëz) dai Grijuns y dal Friul y düc i artisc che á n lian particolar cun la cultura y la storia ladina.  L’artista dl Tirol dl Nord **Schrattenthaler Michael**é gnü nominé davagnadú dl concurs Richard Agreiter – compré jö scultöres d’ert. La iuria por chësc cuncurs ê metüda adöm dala storica d’ert y direturia dl Museum dles Ëres a Hittisau tl‘Austria Stefania Pitscheider, Günther Moschig storich d’ert y curadú de mostres, Aron Demetz artist y le Diretur dl Museum Ladin Stefan Planker.     |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) | |
| Comunicac stampa | 18.02.2019 | 15:49  **Concurs Trienala Ladina 2019 Concurs Richard Agreiter, cumpra de na scultöra**  Le Museum Ladin Ciastel de Tor scri fora dui concursc artistics.  **Chisc dis á le Museum Ladin Ciastel de Tor iscrit fora i  concursc Trienala Ladina y Richard Agreiter. Les iscriziuns po gni fates por i 15 de merz 2019**  **Concurs Trienala Ladina 2019**  La Trienala Ladina 2019 á sciöche fin chël da valorisé y sostigní l’ativité artistica ti raiuns ladins ti pitan l’oportunité ai artisc y ales artistes da se fá conësce a n publich ampl y a esperc dla critica artistica. Por le sesto iade él le Museum Ladin Ciastel de Tor che mët insciö da jí la „kermesse artistica“ plü aspetada tles valades ladines che sará da odëi dai 20 de stëmber 2019 cina ai 24 de má dl 2020 diretamënter tl Museum Ladin a San Martin de Tor.  Tó pert al concurs artistich pó düc i artisc y les artistes dles valades ladines dles Dolomites (Val Badia, Gherdëna, Fodom, Fascia y Ampëz) dai Grijuns y dal Friul. To pert pó ince i artisc che á n lian particolar cun la cultura y la storia ladina. Dötes les formes de ert é ametüdes: dala pitöra ala scoltöra, istalaziuns, fotografies, video y insciö inant.  **Concurs Richard Agreiter - cumpra de na scultöra**  L’Museum Ladin Ciastel de Tor, en colaboraziun cun l’artist Richard Agreiter, scrí ince fora n concurs por cumpré jö scultöres d’ert. Al concurs po to pert. artisc de scoltöra che laora y é aciasá tl raiun dl Tirol storich, damí dit, che vëgn dal Euregio Tirol – Südtirol – Trentino y dai trëi comuns ladins dla provinzia de Belun y  che á n lian particolar cun la cultura, la storia y les tradiziuns de chisc raiuns. L’opera o les operes chirides fora dala iuria gnará cumprades jö dal Museum Ladin.  Por tó pert ai concursc él nezesciar dé jö la candidatöra anter y nia plü tert **co ai 15 de merz dl 2019 dales 12.00**. La documentaziun pó ince gní menada ite tres email, dada jö personalmënter o ince menada por posta. Da mëte averda: **la data dl timber dla posta ne vel nia.**  La verjiun integrala dla bandida di concursc cun düc i detais che reverda la documentaziun damanada é da ciafé chiló injuntá  Por plü informaziuns: Museum Ladin Ciastel de Tor, strada Tor 65, San Martin de Tor, tel. 0474/524020   |  |  | | --- | --- | |  | **Museum Ladin Ciastel de Tor**  **Str. Tor 65, I-39030 San Martin de Tor**  **Tel. +39 0474 524020**  **E-Mail**[**info@museumladin.it**](mailto:info@museumladin.it)**Web**[**www.museumladin.it**](http://www.museumladin.it/)  **Facebook**[**www.facebook.com/Museum Ladin**](http://www.facebook.com/Museum%20Ladin) |  1. [Publicaziun concurs 2019 Richard Agreiter - cumpra de na scultöra [PDF 483 KB]](http://www.museumladin.it/la/novites.asp?news_action=300&news_image_id=1023407) 2. [Publicaziun concurs Trienala Ladina 2019 [PDF 155 KB]](http://www.museumladin.it/la/novites.asp?news_action=300&news_image_id=1023408) 3. [Publicaziun formular da scri fora Concurs Richard Agreiter [140 KB]](http://www.museumladin.it/la/novites.asp?news_action=300&news_image_id=1023413) |